AltaVista

Το AltaVista ήταν μια μηχανή αναζήτησης στο Web που δημιουργήθηκε το 1995. Έγινε μία από τις πιο χρησιμοποιημένες πρώτες μηχανές αναζήτησης, αλλά έχασε έδαφος από την Google και αγοράστηκε από την Yahoo! το 2003, η οποία διατήρησε το εμπορικό σήμα, αλλά βάσισε όλες τις αναζητήσεις του AltaVista στη δική της μηχανή αναζήτησης. Στις 8 Ιουλίου του 2013, η υπηρεσία έκλεισε από τη Yahoo! και από τότε, το domain (όνομα τομέα) έχει ανακατευθυνθεί στον ιστότοπο αναζήτησης]] της Yahoo!.

Οι απαρχές 
Το AltaVista δημιουργήθηκε από ερευνητές του Εργαστηρίου Δικτυακών Συστημάτων της  Digital Equipment Corporation και του Western Research Laboratory, οι οποίοι προσπαθούσαν να παρέχουν υπηρεσίες για να διευκολύνουν την εύρεση αρχείων στο δημόσιο δίκτυο. Ο Paul Flaherty πρότεινε την αρχική ιδέα, μαζί με τους Louis Monier και Michael Burrows, οι οποίοι έγραψαν το Web crawler και το indexer, αντίστοιχα. Το όνομα "AltaVista" επιλέχθηκε σε σχέση με το περιβάλλον της εταιρείας τους στο Palo Alto της Καλιφόρνια. Το AltaVista ξεκίνησε δημόσια ως μηχανή αναζήτησης στο Διαδίκτυο στις 15 Δεκεμβρίου του 1995 στο altavista.digital.com.

Κατά την έναρξη, η υπηρεσία είχε δύο καινοτομίες που την έβαλαν μπροστά από άλλες μηχανές αναζήτησης που ήταν διαθέσιμες εκείνη την περίοδο: χρησιμοποιούσε ένα γρήγορο, πολυ-νηματικό (multi-threaded) crawler (Scooter) που μπορούσε να καλύψει πολλές περισσότερες ιστοσελίδες από αυτές που θεωρούνταν ότι υπήρχαν εκείνη την εποχή και είχε αποτελεσματική back-end αναζήτηση, τρέχοντας σε προηγμένο υλικό.

Ξεκινώντας από το 1998, χρησιμοποιούσε 20 μηχανές πολλαπλών επεξεργαστών με τον επεξεργαστή Alpha  64-bit της DEC. Μαζί, οι μηχανές υποστήριξης είχαν 130 GB μνήμης RAM και 500 GB χώρο σκληρού δίσκου και λάμβαναν 13 εκατομμύρια αιτήματα καθημερινά. Αυτό κατέστησε το AltaVista την πρώτη πλήρους κειμένου βάση δεδομένων με δυνατότητα αναζήτησης ενός μεγάλου μέρους του Παγκόσμιου Ιστού. Ένα άλλο χαρακτηριστικό γνώρισμα του AltaVista ήταν η μινιμαλιστική διεπαφή του, η οποία χάθηκε όταν έγινε δικτυακή πύλη (Web portal), αλλά ανακτήθηκε ξανά όταν επικέντρωσε τις προσπάθειές του στη λειτουργία αναζήτησης. Επέτρεπε επίσης στον χρήστη να περιορίσει τα αποτελέσματα αναζήτησης από έναν domain, μειώνοντας την πιθανότητα πολλαπλών αποτελεσμάτων από την ίδια πηγή.

Η ιστοσελίδα του AltaVista έγινε αμέσως επιτυχία. Η κίνηση αυξήθηκε σταθερά από 300.000 επισκέψεις την πρώτη ημέρα σε πάνω από 80 εκατομμύρια επισκέψεις ημερησίως δύο χρόνια αργότερα. Η δυνατότητα αναζήτησης στο Διαδίκτυο, και ειδικότερα η υπηρεσία του AltaVista, αποτέλεσε αντικείμενο πολλών άρθρων και ακόμη και μερικών βιβλίων. Το ίδιο το AltaVista έγινε ένας από τους κορυφαίους προορισμούς στο διαδίκτυο και το 1997 κέρδισε 50 εκατομμύρια δολάρια (ΗΠΑ) από χορηγίες.

Χρησιμοποιώντας τα δεδομένα που συλλέχθηκαν από τον crawler, οι εργαζόμενοι του AltaVista, μαζί με άλλους από την IBM και την Compaq, ήταν οι πρώτοι που ανέλυσαν τη δύναμη των συνδέσεων μέσα στο εκκολαπτόμενο World Wide Web με μία σημαντική μελέτη το 2000.

Επιχειρηματικές συναλλαγές 
Το 1996, το AltaVista έγινε ο αποκλειστικός πάροχος των αποτελεσμάτων αναζήτησης για την Yahoo!. Το 1998, η Digital πουλήθηκε στην Compaq και το 1999, η Compaq επανασχεδίασε το AltaVista ως Web portal, ελπίζοντας να ανταγωνιστεί την Yahoo!. Υπό τον διευθύνων σύμβουλο Rod Schrock, το AltaVista εγκατέλειψε την βελτιωμένη σελίδα αναζήτησης και επικεντρώθηκε στην προσθήκη χαρακτηριστικών όπως οι αγορές και το δωρεάν ηλεκτρονικό ταχυδρομείο (e-mail). Τον Ιούνιο του 1998, η Compaq πλήρωσε την AltaVista Technology Incorporated ("ATI") $3.3 εκατομμύρια για το όνομα τομέα (domain name)  altavista.com – ο Τζακ Μάρσαλ, συνιδρυτής της ATI, είχε καταχωρήσει το όνομα, το 1994.

Τον Ιούνιο του 1999, η Compaq πούλησε την πλειοψηφία των μετοχών της από το AltaVista στην CMGI, εταιρεία επενδύσεων στο Διαδίκτυο. Η CMGI αιτήθηκε η αρχική δημόσια προσφορά (IPO) για την AltaVista να πραγματοποιηθεί τον Απρίλιο του 2000, αλλά όταν κατέρρευσε η φούσκα του Διαδικτύου, ακυρώθηκε η IPO. Εν τω μεταξύ, κατέστη σαφές ότι η στρατηγική του Web portal του AltaVista ήταν ανεπιτυχής και η υπηρεσία αναζήτησης άρχισε να χάνει μερίδιο της αγοράς, ειδικά από την Google. Μετά από μια σειρά απολύσεων και αρκετές διαχειριστικές αλλαγές, η AltaVista σταδιακά έριξε τα χαρακτηριστικά πύλης (portal) της και επικεντρώθηκε ξανά στην αναζήτηση. Μέχρι το 2002, το AltaVista βελτίωσε την ποιότητα και τη φρεσκάδα των αποτελεσμάτων του και επανασχεδίασε τη διεπαφή χρήστη.

Το Φεβρουάριο του 2003, το AltaVista αγοράστηκε από την Overture Services, Inc.[15][./AltaVista#cite_note-15 [15]] Τον Ιούλιο του 2003, η Overture εξαγοράστηκε από την Yahoo!.

Το Δεκέμβριο του 2010, ένας υπάλληλος της Yahoo! διέρρευσε διαφάνειες  PowerPoint που έδειχναν ότι η μηχανή αναζήτησης θα κλείσει ως μέρος μιας ενοποίησης με την Yahoo!. Το Μάιο του 2011, η διακοπή λειτουργίας ξεκίνησε, και όλα τα αποτελέσματα άρχισαν να επιστρέφονται σε μια σελίδα Yahoo!.

Δωρεάν υπηρεσίες 
Το AltaVista παρείχε την εφαρμογή Babel Fish, μια εφαρμογή μηχανικής μετάφρασης στο Web που μεταφράζει κείμενο ή ιστοσελίδες από μία σειρά από διάφορες γλώσσες σε μια άλλη. Αργότερα αντικαταστάθηκε από το Yahoo! Babel Fish και τώρα ανακατευθύνεται στην υπηρεσία μετάφρασης του Bing. Παρείχαν επίσης δωρεάν ηλεκτρονικό ταχυδρομείο.

Διακοπή Λειτουργίας 
Στις 28 Ιουνίου του 2013, η Yahoo! ανακοίνωσε στη σελίδα της στο Tumblr ότι το AltaVista θα έκλεινε στις 8 Ιουλίου του 2013. Από εκείνη την ημέρα, οι επισκέψεις στην αρχική σελίδα του AltaVista  μεταφέρονται στη αρχική σελίδα της Yahoo!.

Παραπομπές 

Ιστορία του Διαδικτύου
Μηχανές αναζήτησης